[bookmark: _GoBack]UVJETI POSLOVANJA GIMNAZIJE, POŽEGA 
KAO POSREDNIKA ZA PRIVREMENI RAD REDOVNIH UČENIKA

1. Gimnazija, Požega kao ovlašteni posrednik temeljem rješenja Ministarstva rada i mirovinskog sustava KLASA:UP/I-102-02/15-01/07, URBROJ: 524-04-02-01/2-15-2 od 23. lipnja 2015. godine,  u skladu s odredbama Zakona o tržištu rada (NN, broj 118/18. 32/20. i 18/22.) i Pravilnika o obavljanju djelatnosti u svezi sa zapošljavanjem (NN, br. 28/2019.), obavlja poslove posredovanja za povremeni rad redovnih učenika za vrijeme zimskog, proljetnog i ljetnog odmora. Svake školske godine Ministarstvo znanosti i obrazovanja propisuje trajanje odmora učenika. Ljetni odmor u šk. god. 2022./2023. započinje 23. lipnja 2023. godine

2. Za učlanjenje u učenički servis (dobivanje članske iskaznice) potrebno je:
	- imati navršenih 15 godina života,
	- potvrda srednje škole o redovitom školovanju za tekuću školsku godinu (izdaje škola),
	- 2 fotografije (kao za osobnu iskaznicu),
	- OIB  učenika 
            - kopija osobne iskaznice
	- broj otvorenog računa na ime učenika.

3. Za izdavanje ugovora potrebni su:
	- članska iskaznica,
	- podaci o poslodavcu (puni naziv i adresa, tel./fax., MB i OIB ,e-mail adresa, ime i 
              prezime  zakonskog  zastupnika),
	- podaci o vrsti poslova koju će učenik obavljati i datum početka rada,
	- pisana suglasnost roditelja/skrbnika za maloljetne učenike (roditelj/skrbnik je dužan 
              potpisati suglasnost u uredu posrednika uz predočenje osobne iskaznice).

4. Postupak izdavanja, sklapanja, dopune i ovjere ugovora, te ispostava računa
Gimnazija, Požega (posrednik) izdaje Ugovor o povremenom radu redovitog učenika,  učeniku prije početka rada.
Ugovor sklapa učenik uz supotpis roditelja/skrbnika ukoliko je maloljetan s poslodavcem, a uz posredovanje škole. Ugovor se izdaje u tri istovjetna primjerka (za poslodavca, učenika i posrednika).  Poslodavac je dužan popuniti ugovore s datumom završetka rada, stvarnim brojem sati, cijenom sata rada i neto iznosom zarade učenika, te ovjeriti (potpisati i ispečatirati) navedenu dopunu ugovora.
Posrednik (škola) na temelju dopunjenog i ovjerenog ugovora ispostavlja račun poslodavcu (neto zarada izvršitelja uvećana za 5% zakonskih doprinosa za mirovinsko osiguranje na temelju generacijske solidarnosti za osobe osigurane u određenim okolnostima, 0,5% posebnog zakonskog  doprinosa za zdravstveno osiguranje  za slučaj ozljede na radu i 10%  naknada za posrednika) 
Poslodavac je obvezan u roku od 8 dana od dana ispostavljanja računa doznačiti iznos računa na račun posrednika. 
Posrednik (škola) nakon primitka uplaćenih sredstava obavlja isplatu neto iznosa zarade na račun izvršitelja (učenika) do 10. -og u mjesecu za iznose doznačene u prethodnom mjesecu.

5. Posebne zakonske odredbe vezane za rad maloljetnika:
Maloljetni učenici mogu obavljati poslove samo pod uvjetima utvrđenim Zakonom o radu («NN» br. 93/14., 127/17., 98/19. i 151/22.) i Pravilnikom o poslovima na kojima se ne smije zaposliti maloljetnik («NN» br. 89/15., 94/16., 109/19.), Pravilnika o poslovima na kojima maloljetnik može raditi i o aktivnostima u kojima smije sudjelovati («NN» br. 62/10.), te Pravilnikom o obavljanju djelatnosti u svezi sa zapošljavanjem («NN» br. 28/19.). Sukladno navedenim propisima:
(1) Puno radno vrijeme maloljetnog redovitog učenika ne smije biti duže od 7 sati dnevno i 35 sati tjedno. Iznimno, puno radno vrijeme maloljetnog redovitog učenika koji je navršio 15 godina života može bit  8 sati dnevno i 40 sati tjedno

(2) Zabranjen je:
· noćni rad (između 20 sati navečer i 6 sati ujutro, u industriji od 19 uvečer do 7 ujutro),
· rad u preraspodjeljenom punom radnom vremenu,
· rad na poslovima koji su kao poslovi s posebnim uvjetima rada i poslovi koji su utvrđeni kao osobito teški i za zdravlje štetni te se obavljaju u skraćenom radnom vremenu ili se vrijeme njihova obavljanja računa kao staž osiguranja s povećanim trajanjem.
· rad na poslovima u kockarnicama, salonima za igre na sreću, disko klubovima, noćnim barovima i noćnim klubovima kao i na drugim poslovima koji bi potencijalno mogli ugroziti njegovo ćudoređe.

6. Ostali uvjeti za povremeni rad redovitih učenika
· Svi radovi se obavljaju po uputama i uz neposredan nadzor i kontrolu naručitelja (poslodavca).
· Poslodavac je dužan osigurati učeniku propisana zaštitna sredstva i propisane mjere za obavljanje poslova na siguran način, sukladno Zakonu o zaštiti na radu.
· Poslodavac se obvezuje cijenu sata rada uvećati za noćni rad  (noćni rad dozvoljen samo za punoljetne učenike), rad nedjeljom  i rad praznikom 
· Ukoliko povremeni poslovi traju manje od 8 sati dnevno, poslodavac se obvezuje priznati najmanje 8 sati rada po dogovorenoj cijeni: Poslodavac je dužan platiti 4 sata rada, ako učenik dođe na mjesto rada, a poslodavac otkaže rad.
· Poslodavac se obvezuje učeniku podmiriti troškove prijevoza ako je mjesto obavljanja rada izvan gradske zone javnog prijevoza.
· Ukoliko učenici rade duže vrijeme preko ljetnog odmora pa ih se želi isplatiti mjesečno, poslodavac je dužan za svako razdoblje za isplatu sklopiti poseban ugovor s točno označenim datumom početka i završetka razdoblja, brojem određenih sati i iznosom zarade za to razdoblje.
· Naknada za posrednika u visini od 10% od iznosa učenikove zarade može se naplatiti samo od naručitelja (poslodavca) .
· Zarade učenicima se isplaćuju isključivo putem njihovih žiro ili tekućih računa. 
· Osobni podaci učenika koriste se isključivo za porebe realizacije učeničkog servisa i čuvat će se sukladno Općoj uredbi o zaštiti osobnih podataka (GDPR)
· Uvjeti poslovanja stupaju na snagu danom donošenja.

